《询先七弟虑予以忧致病数来书问诗以答之》
清代·陈曾寿

予季分我忧，书来甚频数。书中无他言，所虑眠食恶。

自云忧患无，生趣天已剥。但期晚相见，万事皆可略。

寥寥天壤间，惟无兄弟乐。我虽履坎陷，未敢趋摧落。

尚思勇补过，迸出世网缚。何时边塞尘，洗以春江酌。

收泪乾后土，一笑万金药。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。